जबरदस्ती रंग लगाने वाले 3 लड़कों में से एक नाबालिग, लड़की ने भारत छोड़ा
Delhi Police Arrest 3 Boys for Harassing Japanese Girl on Holi Day दिल्ली में होली के दिन जापानी लड़की के साथ छेड़छाड़ करने वाले 3 लड़कों को दिल्ली पुलिस ने हिरासत में ले लिया है। इसमें एक लड़का नाबालिग है।
दिल्ली में होली के दिन जापानी लड़की के साथ छेड़छाड़ करने वाले 3 लड़कों को दिल्ली पुलिस ने हिरासत में ले लिया है। इसमें एक लड़का नाबालिग है। पुलिस के मुताबिक, आरोपियों ने अपनी गलती कबूल कर ली है। पुलिस ने जानकारी दी कि पहाड़गंज में रह रही जापानी लड़की ने भारत छोड़ दिया है और वह बांग्लादेश चली गई है।
पुलिस ने यह भी बताया कि उन्होंने जापानी ऐंबैसी को लिखकर लड़की को पहचानने में मदद मांगी थी, लेकिन ऐंबैसी ने बताया कि उन्हें ऐसी किसी घटना के बारे में कोई जानकारी नहीं है। डिप्टी पुलिस कमिश्नर संजय कुमार सैन ने बताया कि सही जानकारी निकालने के लिए वीडियो को एनालाइज किया जा रहा है।
लड़की को जबरदस्ती रंग लगाया, सिर पर अंडे फोड़े थे
मीडिया रिपोर्ट्स के मुताबिक, लड़की जापान से पहली बार भारत होली खेलने आई थी। इस घटना का वीडियो खुद लड़की ने शेयर किया था, लेकिन बाद में अकाउंट से हटा लिया। अब यह वीडियो सोशल मीडिया पर वायरल हो रहा है।
इसमें दिख रहा था कि लड़कों का एक ग्रुप एक जापानी लड़की के साथ जबरन होली खेल रहा है। एक लड़के ने लड़की को जबरदस्ती पकड़ा और उसे रंग लगाया। वह नहीं-नहीं बोलती रही, पर लड़के नहीं माने। एक लड़के ने उसके सिर पर अंडा फोड़ दिया।
लड़की जैसे ही वहां से निकलने लगी तो एक शख्स ने उसे पकड़ने की कोशिश की। ऐसे में लड़की ने उसे थप्पड़ जड़ दिया।सोशल मीडिया पर कई लोगों ने हैरानी जताई कि पास खड़े लोगों ने लड़की को बचाने की कोशिश क्यों नहीं की।
लड़की ने किए कई ट्वीट
लड़की ने जापानी में कई ट्वीट किए। इनमें लड़की ने भारत के लिए अपने प्यार का इजहार किया और कहा, मुझे भारत के बारे में सब कुछ पसंद है, मैं वहां कई बार जा चुकी हूं और यह एक आकर्षक देश है। भारत और जापान हमेशा 'टोमोडाची' (दोस्त) रहेंगे। उसने इस घटना को ‘अनफॉर्च्यूनेट’ करार दिया और कहा कि उसने फेस्टिवल में अपने 35 दोस्तों के साथ भाग लिया था। क्योंकि उसने सुना था कि दिन में किसी महिला का फेस्टिवल में अकेले जाना बहुत खतरनाक है। 
उसने लिखा कि उसने होली का जो वीडियो पोस्ट किया उस पर रिएक्शन्स से वह डर गई। इसलिए उसने वह ट्वीट डिलीट कर दिया। 
दिल्ली पुलिस ने जापानी ऐंबैसी को लेटर लिखा
इस मामले में पुलिस ने जापानी ऐंबैसी को एक लेटर लिखा है, जिसमें आरोपी लड़कों के खिलाफ एक्शन लेने की बात कही गई है। दिल्ली पुलिस ने बताया कि अब तक इस मामले में किसी तरह की शिकायत नहीं मिली है। सेंट्रल डिस्ट्रिक्ट पुलिस इसकी जांच कर रही है।
उधर, महिला आयोग की अध्यक्ष स्वाति मालीवाल ने दिल्ली पुलिस को नोटिस भेजा है और मामले में आरोपियों पर केस दर्ज करने की मांग की। उन्होंने कहा कि ये बेहद शर्म की बात है कि होली के दिन किसी विदेशी के साथ ऐसी हरकत की गई।
स्वाति मालीवाल बोलीं- किसी को नहीं छोड़ूंगी
स्वाति मालीवाल ने वीडियो पर अपनी नाराजगी जताते हुए ट्वीट किया- जितनी बार ये वीडियो देख रही हूं, उतनी बार खून खौल रहा है। चाहे कुछ हो जाए इनमें से किसी को नहीं छोड़ूंगी, हम सुनिश्चित करेंगे इनमें से एक एक लफंगा सलाखों के पीछे पहुंचेगा।
मुस्लिम महिलाओं पर भी फेंके रंग के गुब्बारे
एक दिन पहले दिल्ली से एक ऐसा ही वीडियो सामने आया था, जिसमें कुछ लोग होली के दिन मुस्लिम महिलाओं पर रंगों से भरे गुब्बारे फेकते हुए नजर आए थे। इस वीडियो को मीर फैजल नाम के एक शख्स ने ट्वीट किया था।
इस घटना पर भी स्वाति मालीवाल ने अपनी आपत्ति जताई थी। उन्होंने वीडियो रीट्वीट करते हुए लिखा- एक और वीडियो सोशल मीडिया पर वायरल हो रही है जिसमें जबरदस्ती मुस्लिम महिलाओं को गुब्बारे और रंग मारके उनकी वीडियो बनाई जा रही है। होली का सुंदर त्योहार आपस में ख़ुशियां बांटने का त्योहार है, ऐसे घटिया हरकतों के लिए नहीं।
ये खबर भी पढ़ें...
भारत मैट्रीमोनी ने विज्ञापन में दिखाया- होली की आड़ में महिलाओं पर अत्याचार
यह घटना ऐसे समय में आई है, जब दो दिन पहले मैट्रिमोनियल साइट भारत मैट्रिमोनी ने होली पर एक ऐड जारी किया था। इसमें दिखाया गया था कि होली खेलने के दौरान महिलाओं के साथ हिंसा होती है, इसलिए बहुत सारी महिलाओं ने होली खेलना बंद कर दिया है। ऐड में एक मैसेज भी डिस्प्ले किया गया है- इस होली, महिला दिवस मनाएं और उन्हें सुरक्षित रखना चुनें।
भारत मैट्रिमोनी के इस ऐड से सोशल मीडिया पर बहस छिड़ गई। कुछ यूजर्स ने साइट पर हिंदू भावनाओं को आहत पहुंचाने का आरोप लगाया था। पूरी खबर यहां पढ़ें...
होली खेलने निकली 15 साल की लड़की से रेप, हाथ-पैर तोड़े और मरा समझकर छोड़कर भागे
आगरा में होली खेलने निकली 15 साल की लड़की से रेप का मामला सामने आया है। शुक्रवार सुबह लड़की बेहोशी की हालत में मांगरौल गुर्जर के जंगल में सड़क किनारे मिली। परिवार और पुलिस ने लड़की को अस्पताल में भर्ती कराया। वह अभी बोल नहीं पा रही है। DCP विकास कुमार ने बताया कि पुलिस आरोपियों पर कार्रवाई के लिए पीड़ित के बयान का इंतजार कर रही है। पूरी खबर यहां पढ़ें..